बृहस्पतिवार शाम से ही डबल फाटक स्थित पूर्व विधायक बलराम सिंह सैनी के घर पर लोगों का जमावड़ा था। दर्जनों लोग देर रात तक पोस्टमार्टम हाउस के बाहर जमा थे। रात करीब बारह बजे पोस्टमार्टम के बाद गार्गी का शव घर पहुंचा तो कोहराम मच गया। पूरी रात करुण-क्रंदन में बीती। सुबह करीब साढ़े दस बजे गार्गी की अंतिम यात्रा शुरू हुई। आगे दादा बलराम और पिता हरपाल ने कंधा दिया। पीछे परिवार के अन्य लोग थे। दर्जनों महिलाएं अंतिम विदाई देने के लिए संभल फाटक तक पहुंची। बाद में गुलाबबाड़ी मोक्षधाम में पिता हरपाल ने मुखाग्नि दी। इधर, गार्गी के शोक में दससराय क्षेत्र के सभी बाजार दोपहर तक पूरी तरह से बंद रहे। अंत्येष्टि के बाद शाम को थोड़ा बहुत बाजार खुला।